Ziņojums eiropas vērtspapīru komitejai un Eiropas Parlamentam par starptautisko finanšu pārskatu standartu (SFPS) un trešo valstu vispārpieņemto grāmatvedības principu (VPGP) konverģenci SEC(2010)681 final /* COM/2010/0292 galīgā redakcija */





[pic] | EIROPAS KOMISIJA | Briselē, 4.6.2010 COM(2010)292 galīgā redakcija ZIŅOJUMS EIROPAS VĒRTSPAPĪRU KOMITEJAI UN EIROPAS PARLAMENTAM par starptautisko finanšu pārskatu standartu (SFPS) un trešo valstu vispārpieņemto grāmatvedības principu (VPGP) konverģenci SEC(2010)681 final ZIŅOJUMS EIROPAS VĒRTSPAPĪRU KOMITEJAI UN EIROPAS PARLAMENTAM par starptautisko finanšu pārskatu standartu (SFPS) un trešo valstu vispārpieņemto grāmatvedības principu (VPGP) konverģenci I EVADS UN JURIDISKAIS PAMATS No 2005. gada 1. janvāra uzņēmējsabiedrībām, kas kotējas ES dalībvalsts regulētā tirgū, sagatavojot gada konsolidētos finanšu pārskatus, jāizmanto SFPS, ko pieņēmusi ES.[1] Ar Prospekta regulu[2] un Pārskatāmības direktīvu[3] prasību sagatavot finanšu pārskatus vai nu pamatojoties uz SFPS, vai pamatojoties uz trešo valstu grāmatvedības standartiem, kas līdzvērtīgi SFPS, attiecina arī uz trešo valstu emitentiem, kas ES publiski piedāvā vērtspapīrus un kuru vērtspapīrus tirgo ES regulētā tirgū. Komisija 2007. gada decembrī izveidoja mehānismu[4], lai noteiktu vispārpieņemto grāmatvedības principu (VPGP) līdzvērtību. Komisija 2008. gada decembrī pieņēma lēmumu[5] un regulu,[6] ar ko Amerikas Savienoto Valstu VPGP un Japānas VPGP atzina par līdzvērtīgiem SFPS un atļāva pagaidām, bet ne ilgāk kā līdz 2011. gada 31. decembrim, ES teritorijā pieņemt finanšu pārskatus, kuros izmantoti Ķīnas, Kanādas, Indijas un Dienvidkorejas VPGP. Šajā sakarā ES tiesību akti[7] nosaka, ka Eiropas Komisijai regulāri jāsniedz precizēta un papildināta informācija Eiropas Vērtspapīru komitejai (EVK) un Eiropas Parlamentam (EP) par progresu, ko šīs valstis sasniegušas ar attiecīgo programmu palīdzību. Pirmajā ziņojumā 2007. gada jūlijā Komisija ziņoja par attiecīgajiem grafikiem, ko paredzējušas dažu trešo valstu iestādes, lai savu valstu VPGP pielāgotu SFPS.[8] Otrajā ziņojumā 2008. gada aprīlī Komisija aplūkoja trešo valstu sasniegto faktisko progresu, pirmkārt, konverģences programmu jomā un, otrkārt, attiecībā uz saskaņošanas prasību likvidēšanu, ko piemēro Kopienas emitentiem, kas kotējas minēto trešo valstu jurisdikcijā. Šajā ziņojumā Komisija sniedz precizētu un papildinātu informāciju par šo trešo valstu centieniem panākt pāreju uz SFPS. Tādēļ Komisija Eiropas Vērtspapīru regulatoru komitejai (EVRK) pieprasīja sniegt precizētu un papildinātu informāciju par pāreju uz SFPS valstīs, kurām ES nesen noteica pārejas periodu (Ķīna, Kanāda, Indija un Dienvidkoreja), piemēram, izmantojot publisko informāciju vai rakstisko informāciju, ko snieguši attiecīgās trešās valsts regulatori. Īpaša uzmanība, pamatojoties uz pieejamajiem ziņojumiem, bija pievērsta būtiski pielāgoto Ķīnas uzņēmumu grāmatvedības standartu praktiskai piemērošanai. Šajā ziņojumā tiek atspoguļoti jaunākie procesi arī tajās valstīs, kas atzītas par līdzvērtīgām, piemēram, Amerikas Savienotajās Valstīs un Japānā, kā arī vairākās citās ekonomikas lielvalstīs, piemēram, Argentīnā, Brazīlijā, Meksikā, Krievijā un Taivānā. Vairākas valstis, piemēram, Austrālija, Honkonga, Jaunzēlande, Singapūra un Dienvidāfrika jau ir pilnībā pieņēmušas vai ieviesušas SFPS un tādēļ Eiropas Komisijas lēmums par līdzvērtības noteikšanu nav vajadzīgs. PROCESI VALSTīS, KAS ATZīTAS PAR LīDZVēRTīGāM Komisija 2008. gada 12. decembrī pieņēma Komisijas lēmumu[9] un Komisijas regulu[10], kurās noteikts, ka ASV un Japānas VPGP ir līdzvērtīgi SFPS izmantošanai Kopienas teritorijā. Šajā iedaļā ir izklāstīti dati par procesiem attiecīgajās valstīs 2008.–2009. gadā, pamatojoties uz publiski pieejamu informāciju. ASV Konverģence ASV Finanšu grāmatvedības standartu padome (FGSP) un Starptautiskā grāmatvedības standartu padome (SGSP) 2006. gadā noslēdza saprašanās memorandu, kurā atkārtoti apstiprināja savu mērķi – konverģenci starp ASV VPGP un SFPS – un īsumā izklāstīja šā mērķa sasniegšanai veicamā darba programmu. EVRK apstiprināja, ka abas padomes ir izskatījušas galvenās atšķirības, uz kurām EVRK norādīja 2005. gada ieteikumā Komisijai. Vairāku prasību (tostarp pielāgota Uzņēmējdarbības apvienošanas standarta) izpilde ir pabeigta, bet citu – vēl turpinās, un plānotais termiņš 2011. gadā paliek nemainīgs. Politiskā līmenī G20 secinājumos atkārtoti tika apstiprināta apņemšanās meklēt starptautiskus risinājumus, tostarp grāmatvedības jomā. Šīs apņemšanās ir jāpārvērš īpašos politiskos lēmumos un darbs pie konverģences sasniegšanas būtu jāvērš uz praktisku pasākumu īstenošanu, saglabājot mērķi panākt augstas kvalitātes finanšu ziņojumu sagatavošanu. SGSP un FGSP 2009. gada aprīlī aktualizēja savas darba kārtības, iekļaujot tajās jautājumus, kas radušies finanšu krīzes rezultātā. Standartu noteikšanai piešķirtā prioritāte tika nedaudz novirzīta no konverģences uz daudz steidzamākiem ar krīzi saistītiem jautājumiem, kas mazliet ir aizkavējis vispārējo konverģences procesu. Konkrētāk, ASV noteikumi par pārdošanai pieejamo parāda instrumentu vērtības samazinājumu, kas, reaģējot uz krīzi, tika efektīvi grozīti, izraisīja papildu novirzes no konverģences procesa, salīdzinot ar saistīto 39. SGS standartu. Kopš tā laika SGSP un FGSP strādā pie attiecīgo grāmatvedības standartu pārskatīšanas attiecībā uz finanšu instrumentiem un tām vajadzētu rast konverģentu pieeju, kas nepasliktinātu finanšu pārskatu augsto kvalitāti. SFPS iespējamā pieņemšana ASV Vērtspapīru un biržas uzraudzības komisija ( SEC ) 2008. gada oktobrī sabiedriskai apspriešanai nodeva ierosināto plānu pārejai uz SFPS. Saskaņā ar ierosināto plānu, kurā izklāstīti vairāki pamatkritēriji, SEC 2011. gadā varētu noteikt, vai SFPS tiks pieņemti līdz 2014. gadam. Piezīmju iesniegšanas termiņš tika pagarināts no 2009. gada 19. februāra līdz 20. aprīlim. SEC 2010. gada februārī vienprātīgi apstiprināja jaunu darba grafiku, kas paredz, ka īsākais iespējamais termiņš, kādā ASV atklātās akciju sabiedrības varētu sākt obligāti izmantot SFPS, ir 2015. gads. SEC jaunā darba grafika apstiprināšana prasa sīkāku SFPS izpēti un lēmuma pieņemšanu 2011. gadā par to, vai pāriet uz SFPS obligāto izmantošanu. Lai gan sākotnējā plānā bija paredzēts noteiktām ASV uzņēmējsabiedrībām atļaut izmantot SFPS 2014. gadā, SEC 2010. gada februārī paziņoja, ka tā nerīkosies saskaņā ar agrāk pieņemto variantu. Šo nostāju SEC vēlāk varētu pārskatīt. SEC paziņojumā arī secināts, ka netiek izslēgta iespēja, ka vēlākā laikposmā ASV emitentiem varētu atļaut izvēlēties, vai izmantot SFPS vai ASV VPGP. Eiropas Komisija uzskata, ka ir būtiski, lai ASV SEC 2011. gadā pēc iespējas īsākā termiņā pieņemtu pozitīvu lēmumu par SFPS pieņemšanu. Ja netiks pausta skaidra apņemšanās Amerikas Savienotajās Valstīs panākt SFPS pieņemšanu vietējiem emitentiem, varētu tikt apšaubīta gan SFPS sistēmas ticamība, gan valstu, kurās SFPS nav ieviesti, līdzdalība SFPS pārvaldības struktūrā. Standartu saskaņošanas prasība SEC 2007. gada novembrī pieņēma lēmumu neizvirzīt prasību saskaņot ārvalstu emitentu finanšu pārskatus ar ASV VPGP tiem emitentiem, kuru pārskati sagatavoti, pamatojoties uz starptautiskajiem finanšu pārskatu standartiem (SFPS), ko pieņēmusi SGSP. SEC lēmumā tika ietverts pagaidu izņēmums tiem ES emitentiem, kas izmanto ES paredzētos izņēmumus nodroses uzskaitei [no 39. SGS] . Šis pagaidu izņēmums bija spēkā līdz 2009. gada novembrim. Japāna Konverģence Pēc ES lēmuma par līdzvērtības noteikšanu 2008. gadā Japānas iestādes turpināja darbu pie VPGP un SFPS konverģences. Japānas Grāmatvedības standartu padome (JGSP), reaģējot uz SGSP izstrādātajām ar krīzi saistītajām izmaiņām, piemēram, dažu finanšu instrumentu pārklasifikāciju, 2008. gada oktobrī publicēja divus paziņojumus presei saistībā ar patiesās vērtības novērtējumu un parāda vērtspapīru pārklasifikāciju. JGSP un SGSP pārstāvji 2009. gadā martā tikās Tokijā, lai apspriestu Japānas VPGP un SFPS konverģenci un atkārtoti apstiprināja mērķi panākt standartu konverģenci. SGSP un JGSP 2009. gada septembrī atkārtoti apliecināja sadarbības turpināšanu, lai panāktu grāmatvedības standartu konverģenci. JGSP pārstāvji ziņoja, ka SFPS un Japānas VPGP konverģences jomā ir sasniegts progress. Turklāt atbildot uz apspriedēm ar SGSP, JGSP izdeva pārskatītos Grāmatvedības standartus – JGSP paziņojums Nr. 12 (pārskatīts 2009. gadā ) "Grāmatvedības standarti ceturkšņa finanšu pārskatiem" . Šo grozījumu mērķis ir informācijas atklāšanas prasību pārskatīšana ceturkšņa finanšu pārskatos, ja rodas šaubas par uzņēmējsabiedrības spēju "turpināt darbību". Papildus tam, atbildot uz apspriedēm ar SGSP, JGSP sagatavoja darba dokumentu "Uzņēmējdarbības apvienošanas uzskaite" un publicēja darba dokumentus "Noteikumi" un "Ieņēmumu atzīšana". SFPS iespējamā pieņemšana Pēc "Tokijas nolīguma"[11] noslēgšanas Uzņēmumu grāmatvedības padome ( BAC )[12], 2009. gada jūnijā apstiprināja starpziņojumu[13] SFPS pieņemšanai Japānā. Saskaņā ar ierosināto starpziņojumu noteiktām starptautiski aktīvām kotētajām uzņēmējsabiedrībām brīvprātīga SFPS izmantošana konsolidētos finanšu pārskatos tiks atļauta finanšu gada beigās 2010. gada 31. martā vai pēc šā datuma. Galīgais lēmums attiecībā uz SFPS obligāto izmantošanu varētu tikt pieņemts līdz 2012. gadam. SFPS obligātās piemērošanas iespējamais termiņš ir 2015. gads vai 2016. gads. JGSP 2009. gada septembrī publicēja precizēto un papildināto projekta plānu 2011. gadam. Atjaunotais projekta plāns tika izstrādāts, ņemot vērā iepriekšminēto BAC izdoto starpziņojumu, kurā JGSP ieteikts turpināt un paātrināt grāmatvedības standartu konverģenci. Tajā arī ņemts vērā SGSP darba plāns laikposmam no 2009. gada augusta līdz 2011. gadam. Japānas Finanšu pakalpojumu aģentūra ( JFSA ) 2009. gada decembrī publicēja korporatīvās informācijas atklāšanas noteikumu pārskatīšanas rezultātus, kas ļauj noteiktām Japānas uzņēmējsabiedrībām brīvprātīgi piemērot SFPS. JFSA 2010. gada sākumā publiski apspriedās par pārskatītajiem reglamentējošajiem paziņojumiem ar mērķi aktualizēt noteikto SFPS sarakstu brīvprātīgai piemērošanai Japānā. JFSA 2010. gada martā pabeidza sabiedrisko apspriešanu un aktualizēja noteikto SFPS sarakstu, atļaujot noteiktām Japānā kotētajām uzņēmējsabiedrībām SFPS brīvprātīgai piemērošanai Japānā izmantot visus starptautisko finanšu pārskatu standartus un visas Starptautisko finanšu pārskatu interpretācijas komitejas ( IFRIC ) interpretācijas, ko SGSP ir apstiprinājusi un izdevusi 2009. gada 31. decembrī vai līdz šim datumam, sākot ar konsolidētā finanšu gada beigām 2010. gada 31. martā vai pēc šā datuma.[14] JFSA arī paziņoja, ka tā 9. SFPS (39. SGS pārskatīšanas pirmais posms, ko apņēmusies veikt SGSP) iekļaus tiesību aktu kopumā, kas attieksies uz dažām Japānas uzņēmējsabiedrībām, brīvprātīgai izmantošanai no 2010. gada 10. marta. JGSP 2010. gada aprīlī publicēja projekta plāna aktualizētu versiju 2011. gadam (skatīt pielikumu). JGSP joprojām plāno 2010. gadā pabeigt izskatīt jautājumus, kas saistīti ar atlikušo atšķirību novēršanu starp pašreizējiem Japānas VPGP un SFPS, un 2011. gada pirmajā pusē vienlaicīgi ar pašreizējo SGSP darba plānu "Prasību saskaņošana" paredz izdot publiskotos projektus par lielāko daļu projektu, kuri iekļauti saprašanās memorandā, kas noslēgts starp SGSP un ASV FGSP . Japānas iestādes nav noteikušas nekādus saskaņojumus tiem ES emitentiem, kas savus finanšu pārskatus sagatavo, izmantojot SFPS, ko pieņēmusi ES. ĶīNA Attiecībā uz Ķīnu Komisija pieprasīja EVRK sniegt ieteikumu par būtiski pielāgotu uzņēmumu grāmatvedības standartu praktisku piemērošanu. Ķīnas iestādes 2006. gada februārī nolēma iekļaut SFPS savos tiesību aktos vienlaicīgi, atsevišķos gadījumos, veicot grozījumus, lai ņemtu vērā vietējos apstākļus. Šie uzņēmumu grāmatvedības standarti visiem kotētajiem Ķīnas uzņēmumiem bija obligāti jāizmanto no 2007. gada 1. janvāra. Saskaņā ar ziņojumu,[15] ko Ķīnas Finanšu ministrija publicēja 2008. gada novembrī, jauno uzņēmumu grāmatvedības standartu ieviešana ir notikusi vienmērīgi un tā panākta, neradot būtiskus traucējumus Ķīnas tirgos vai iesniegšanas ciklā.[16] Ziņojumā norādīts, ka Ķīnas Finanšu ministrija uzskata, ka pāriešana uz uzņēmumu grāmatvedības standartiem ir uzlabojusi finanšu pārskatu sagatavošanas kvalitātes un uzticamības līmeni Ķīnā galvenokārt tādēļ, ka uzlabojās informācijas atklāšanas pārskatāmība. Finanšu ministrija arī uzskata, ka pielāgotie uzņēmumu grāmatvedības standarti padara Ķīnas tirgu pievilcīgāku ārvalstu emitentiem un nostāda Ķīnas emitentus izdevīgākā pozīcijā piekļūšanai starptautiskajiem tirgiem. Tomēr Finanšu ministrija 2007. gada finanšu pārskatos ir identificējusi vairākas jomas, kurās atbilstības līmeni varētu vēl uzlabot vai kurās var uzskatīt, ka emitenti ir saskārušies ar grūtībām, nosakot pieņemamo piemērošanu atbilstīgi attiecīgajiem standartiem. Visbeidzot Finanšu ministrija plāno veikt pasākumus, kas uzlabotu jauno standartu piemērošanu turpmākajos pārskatu sagatavošanas periodos. Finanšu ministrija 2009. gada septembrī izdeva publiskoto projektu "Nepārtrauktas un pilnīgas konverģences plāns" par Ķīnas standartu pielāgošanu SFPS, nododot to sabiedriskai apspriešanai. Piezīmes varēja iesniegt līdz 2009. gada 30. novembrim. Pasaules Banka 2009. gada oktobra ziņojumā "Par standartu un kodu ievērošanu" atzinīgi novērtēja Ķīnu par "ievērojama progresa" sasniegšanu grāmatvedības, revīzijas un korporatīvo finanšu pārskatu jomā, izveidojot institucionālu satvaru.[17] Ziņojumā vairākkārt tiek atkārtoti norādīts uz Ķīnas apņemšanos panākt Ķīnas uzņēmumu grāmatvedības standartu un SFPS konverģenci un norādīts, ka pilnīgu konverģenci ir paredzams panākt līdz 2012. gadam. Komisija ar Eiropas Vērtspapīru regulatoru komitejas sniegto palīdzību turpinās uzraudzīt SFPS praktisko īstenošanu. TREšO VALSTU, KURāS PAREDZēTS PIEņEMT SFPS, IEGULDīTAIS DARBS KONVERģENCē Komisija 2009. gada februārī pieprasīja EVRK sniegt precizētu un papildinātu informāciju par noteiktu trešo valstu (Kanāda, Dienvidkoreja un Indija), kurām ES noteikusi pārejas periodu, sasniegto progresu pārejā uz SFPS. Pēc EVRK ziņojuma[18] 2009. gada jūnijā Komisijas dienesti ziņo par sekojošo: Kanāda Kanādas Grāmatvedības standartu padome (GSP) 2006. gada janvārī paziņoja par savu lēmumu līdz 2011. gada 31. decembrim pilnībā pieņemt SFPS izmantošanai publiski atbildīgiem uzņēmumiem, kā arī bija publiski pieejama informācija, kurā sīki izklāstīta gan programma, gan Kanādas iestāžu ieguldītais darbs tās īstenošanā. Pēdējos divos gados Kanādas iestādes ar dažādu publikāciju, tiešsaistes mācību kursu un koncepciju palīdzību ir turpinājušas savus centienus nodrošināt savlaicīgu pāreju uz SFPS. Piemēram, GSP 2008. gada novembrī publicēja to SFPS sarakstu, kurus paredzams piemērot Kanādas emitentiem pārejas dienā 2011. gadā. 2009. gada martā GSP publicēja otro apkopoto publiskoto projektu par Kanādas pārejas gaitu uz SFPS ar nosaukumu "SFPS pieņemšana Kanādā II." Kanādas Sertificētu grāmatvežu institūts ( CICA ) uzsāka arī bezmaksas tiešsaistes kursus, lai iepazīstinātu ar starptautisko finanšu pārskatu standartiem un to ietekmi uz Kanādas uzņēmējdarbību. Visbeidzot GSP priekšsēdētājs 2008. gada decembrī publicēja paziņojumu[19], kurā apstiprināja, ka pieņemšanas plāns vēl joprojām ir aktuāls un ka nedz tirgus satricinājuma radītās sekas, nedz SEC iespējamais lēmums atlikt SFPS pieņemšanu Amerikas Savienotajās Valstīs neaizkavēs pārejas procesu uz SFPS Kanādā. Dienvidkoreja Korejas Finanšu uzraudzības komisija ( KFSC ) un Korejas Grāmatvedības institūts ( KAI ) 2007. gada martā publiski pauda apņemšanos SFPS pieņemt līdz 2011. gada 31. decembrim, kā arī bija publiski pieejama informācija, kurā sīki izklāstīta gan programma, gan Dienvidkorejas iestāžu ieguldītais darbs tās īstenošanā. Pēdējos divos gados iepriekšminētās Dienvidkorejas iestādes ar dažādu publikāciju, tīmekļa vietņu, noteikumu palīdzību, kā arī izveidojot darba grupu un padomdevēju grupu, ir turpinājušas savus centienus nodrošināt savlaicīgu pāreju uz SFPS. Piemēram, 2008. gadā KAI publicēja pilnīgu K-SFPS apkopojumu un uzsāka kursu programmu, kuru mērķis bija izglītot sertificētus grāmatvežus un grāmatvedības darbiniekus uzņēmumos. Turklāt KFSC ir apliecinājusi EVRK, ka tā ir pārskatījusi un veikusi grozījumus vairākos normatīvajos aktos, lai panāktu to tuvināšanu SFPS; ir izveidota tīmekļa vietne, kurā tiek ievietota informācija par SFPS; ir publicēti noteikumi, kas nosaka, ka uzņēmējsabiedrībām divus gadus līdz SFPS pieņemšanai savos finanšu pārskatos obligāti ir jāiekļauj SFPS ietekmes analīze; ir izveidota padomdevēju grupa uzņēmējsabiedrībām, kuras pirmo reizi pieņems SFPS, kā arī darba grupa, kas uzraudzīs plāna īstenošanā panākto progresu. Indija Indijas Sertificētu grāmatvežu institūts ( ICAI ) 2007. gada jūlijā publiski pauda apņemšanos pieņemt SFPS līdz 2011. gada 31. decembrim. Indijas valdība 2008. gada maijā publiski apliecināja savu nodomu panākt SFPS konverģenci līdz 2011. gadam. ICAI ir norādījis, ka tas iespējams veiks grozījumus (piemēram, nosakot papildu informācijas atklāšanas prasības, izmainot atsevišķu terminoloģiju vai izlaižot dažas izvēles vai alternatīvās metodes), lai ņemtu vērā īpašus Indijas apstākļus. Tomēr bija paredzams, ka šīs izmaiņas nebūs būtiskas un ka gan ICAI , gan Indijas valdības paziņotais nodoms ir panākt Indijas grāmatvedības standartu pilnīgu atbilstību SFPS līdz programmas termiņa beigām. Pēdējos divos gados Indijas iestādes ar dažādu publikāciju, mācību kursu un semināru palīdzību ir turpinājušas savus centienus nodrošināt savlaicīgu pāreju uz SFPS. Piemēram, ICAI pašlaik strādā pie grozījumu veikšanas Indijas grāmatvedības standartos, lai tos pilnībā pielāgotu SFPS, un ir publicējis sīki izstrādātu darba programmu. Institūts ir arī uzsācis organizēt sertificētus kursus darbiniekiem par SFPS, lai uzlabotu darbinieku zināšanas. Indijas Korporatīvo lietu ministrija 2010. gada februārī pieņēma plānu par pakāpenisku pāreju uz "paziņotiem Indijas standartiem, ko starptautiskajiem finanšu pārskatu standartiem ir pielāgojušas" kotētās un lielās Indijas uzņēmējsabiedrības[20], kas nav bankas un apdrošināšanas sabiedrības: - I posmā dažas noteiktas uzņēmējsabiedrības[21] savu sākuma bilanci pārveidos, sākot ar 2011. gada 1. aprīli (ja finanšu gads sākas šajā datumā vai pēc šā datuma). - II posmā kotētās vai nekotētās uzņēmējsabiedrības, kuru neto vērtība pārsniedz Rs 500 crores, bet nepārsniedz Rs 1000 crores[22], savu sākuma bilanci pārveidos, sākot ar 2013. gada 1. aprīli (ja finanšu gads sākas šajā datumā vai pēc šā datuma). - III posmā kotētās uzņēmējsabiedrības, kuru neto vērtība ir Rs 500 crores vai mazāk savu sākuma bilanci pārveidos, sākot ar 2014. gada 1. aprīli (ja finanšu gads sākas šajā datumā vai pēc šā datuma, atkarībā no tā, kurš ir vēlāk). Turpmāk norādītajās kategorijās iekļautajām uzņēmējsabiedrībām nebūs jāievēro paziņotie grāmatvedības standarti, kas pielāgoti SFPS (lai gan tās varēs brīvprātīgi izvēlēties tos ievērot), bet būs jāievēro tikai "paziņotie grāmatvedības standarti, kas nav pielāgoti SFPS": - nekotētās uzņēmējsabiedrības ar neto vērtību Rs 500 crores vai mazāk, kuru akcijas vai citi vērtspapīri netiek kotēti fondu biržās ārpus Indijas, - mazie un vidējie uzņēmumi (MVU). Paredzams, ka līdz 2010. gada februāra beigām tiks iesniegts atsevišķs plāns attiecībā uz bankām un apdrošināšanas sabiedrībām. PROCESI CITāS TREšāS VALSTīS Papildus tām valstīm, kas jau tika apspriestas iepriekšējās iedaļās, arī vairākas citas ekonomikas lielvalstis savus standartus pielāgo SFPS. Šajā iedaļā sniegta vispārīga informācija par jaunākajiem procesiem dažās citās ekonomikas lielvalstīs, pamatojoties uz Eiropas Komisijas rīcībā esošo publiski pieejamo informāciju. Argentīna Argentīnas Vērtspapīru komisija ( CMV ) 2009. gada decembrī pieņēma noteikumus, kas paredz, ka visām uzņēmējsabiedrībām, kas publiski piedāvā pašu kapitāla vai parāda vērtspapīrus, jāsagatavo finanšu pārskati, izmantojot SFPS, sākot ar finanšu gadu, kas beidzas 2012. gada 31. decembrī. Uzņēmējsabiedrības var brīvprātīgi iesniegt savus finanšu pārskatus, kas sagatavoti saskaņā ar SFPS, sākot ar 2011. gada janvāri. Brazīlija Brazīlijas Centrālā banka un Brazīlijas Vērstpapīru un biržas komisija ( CVM ) 2007. gada jūlijā par SFPS pieņemšanas termiņu kotēto uzņēmējsabiedrību un finanšu iestāžu konsolidētiem finanšu pārskatiem noteica 2010. gadu. SFPS brīvprātīga izmantošana kotētajām uzņēmējsabiedrībām tika noteikta no 2007. gada līdz 2009. gada beigām. Meksika Meksikas Vērtspapīru un banku komisija ( CNBV ) kopīgi ar Meksikas Grāmatvedības standartu padomi ( CINIF ) 2008. gada novembrī paziņoja, ka Meksika SFPS varētu pieņemt visām kotētajām uzņēmējsabiedrībām 2012. gadā. Ātrāka pieņemšana dažām sabiedrībām varētu tikt atļauta no 2008. gada, ja tiks izpildītas CNBV noteiktās prasības. Krievija Krievijas valdība 2002. gadā paziņoja, ka, sākot ar 2004. gada 1. janvāri, visām uzņēmējsabiedrībām un bankām savi finanšu pārskati būs jāsagatavo saskaņā ar SFPS. Līdztekus tam turpinās Krievijas grāmatvedības standartu tehniskā tuvināšana SFPS. Tiesību akta priekšlikums, kas paredz prasības saskaņot grāmatvedības standartus ar SFPS, Parlamentā nav izlemts kopš 2004. gada. Attiecībā uz SFPS obligāto izmantošanu nav nekādu norāžu par procesu būtisku attīstību. Taivāna Taivānas Finanšu uzraudzības komisija ( FSC ) 2009. gada maijā paziņoja par tās plānu SFPS pilnīgai pieņemšanai Taivānā. I posma uzņēmējsabiedrībām, kas visas ir kotētās uzņēmējsabiedrības un finanšu iestādes, ko uzrauga Finanšu uzraudzības komisija (izņemot kredītkooperatīvus, kredītkaršu sabiedrības un apdrošināšanas starpniekus), SFPS būs jāpiemēro, sākot ar 2013. gada 1. janvāri. SFPS brīvprātīga pieņemšana visām kotētajām uzņēmējsabiedrībām tiks atļauta, sākot ar 2012. gada 1. janvāri. II posma uzņēmējsabiedrībām, kas ir nekotētās atklātās akciju sabiedrības, kredītsabiedrības un kredītkaršu sabiedrības, SFPS būs jāpiemēro, sākot ar 2015. gada 1. janvāri (izvēles piemērošanu var veikt, sākot ar 2013. gada 1. janvāri). SECINāJUMI Komisija, pēc divu pasākumu pieņemšanas 2008. gada decembrī[23], pieprasīja EVRK sniegt precizētu un papildinātu informāciju par procesiem tajās četrās valstīs, proti, Ķīnā, Kanādā, Indijā un Dienvidkorejā, kuru VPGP tika atzīti par līdzvērtīgiem SFPS uz laiku ne ilgāk kā līdz 2011. gada 31. decembrim. EVRK sniegtajā informācijā norādīts, ka visos gadījumos attiecīgās valstis grāmatvedības standartu konverģences vai pieņemšanas programmu īstenošanā ir sasniegušas zināmu progresu. Attiecībā uz Amerikas Savienotajām Valstīm un Japānu Komisija jau ir atzinusi to VPGP par līdzvērtīgiem SFPS izmantošanai Kopienas teritorijā. Amerikas Savienotās Valstis saistībā ar SFPS pieņemšanu ir veikušas sabiedrisko apspriešanu un secinājušas, ka lēmumu, vai turpināt pāreju uz SFPS obligāto izmantošanu, tā pieņems 2011. gadā. ASV arī paziņoja, ka tā paredz, ka ātrākais iespējamais termiņš SFPS obligātai piemērošanai ir 2015. gads. Tādēļ 2011. gada lēmumam būs būtiska nozīme, ciktāl tas attiecas uz ASV VPGP un SFPS konverģenci. Ja netiks pausta skaidra apņemšanās Amerikas Savienotajās Valstīs panākt SFPS pieņemšanu, var tikt apšaubīta gan SFPS sistēmas ticamība, gan valstu, kurās SFPS nav ieviesti, līdzdalība SFPS pārvaldības struktūrā. Japāna arī turpina darbu pie VPGP un SFPS konverģences. Tā ir atļāvusi noteiktām kotētajām uzņēmējsabiedrībām brīvprātīgi piemērot SFPS sākot ar konsolidētā finanšu gada beigām 2010. gada 31. martā vai pēc šā datuma. Japāna ir arī paziņojusi par tās nodomu līdz 2012. gadam pieņemt lēmumu, vai SFPS tiks pieņemti līdz 2015. gadam vai līdz 2016. gadam. Citas ekonomikas lielvalstis, piemēram, Argentīna, Brazīlija, Meksika un Taivāna arī ir nesen paziņojušas par savu nodomu pieņemt SFPS. Krievijā, ciktāl tas attiecas uz SFPS obligāto izmantošanu, nav nekādu norāžu par procesu būtisku attīstību. Turpmākajos gados Komisija ar Eiropas Vērtspapīru regulatoru komitejas sniegto tehnisko palīdzību turpinās uzraudzīt situāciju un novērtēs trešo valstu nepārtrauktos centienus SFPS pielāgošanā vai nodomus SFPS pieņemšanā. Komisija turpinās atbalstīt to valstu centienus, kas ir apņēmušās savus grāmatvedības standartus pielāgot SFPS, kā arī to valstu centienus, kas ir apņēmušās pieņemt SFPS. PIELIKUMS ziņojumam par starptautisko finanšu pārskatu standartu (SFPS) un trešo valstu vispārpieņemto grāmatvedības principu (VPGP) konverģenci 1. pielikums . Dažu trešo valstu SFPS konverģences vai pieņemšanas aktuālās situācijas īss apraksts Valsts | Piezīmes | Uzskatāmi par līdzvērtīgiem pieņemtajiem SFPS | ASV | No 2009. gada 1. janvāra EK uzskata Amerikas Savienoto Valstu VPGP par līdzvērtīgiem SFPS izmantošanai Kopienas teritorijā. Pēc pārejas plāna uz SFPS sabiedriskās apspriešanas SEC secināja, ka lēmumu, vai turpināt SFPS pieņemšanu, tā pieņems 2011. gadā. ASV paziņoja, ka tā paredz, ka ātrākais iespējamais termiņš SFPS obligātai piemērošanai ir 2015. gads. | Japāna | No 2009. gada 1. janvāra EK uzskata Japānas VPGP par līdzvērtīgiem SFPS izmantošanai Kopienas teritorijā. Japāna paziņoja par savu nodomu līdz 2012. gadam pieņemt lēmumu, vai SFPS obligāto piemērošanu ieviest līdz 2015. gadam vai līdz 2016. gadam. Japāna ir atļāvusi noteiktām kotētajām uzņēmējsabiedrībām brīvprātīgi piemērot SFPS sākot ar konsolidētā finanšu gada beigām 2010. gada 31. martā vai pēc šā datuma. | Ķīna | Ķīna | No 2009. gada 1. janvāra EK pagaidām, bet ne ilgāk kā līdz 2011. gada 31. decembrim, atļāva pieņemt Ķīnas finanšu pārskatus, kuros izmantoti Ķīnas VPGP. Ķīnas iestādes strādā pie tā, lai līdz 2012. gadam panāktu pilnīgu konverģenci. | Plāno SFPS pieņemšanu | Kanāda | EK pagaidām, bet ne ilgāk kā līdz 2011. gada 31. decembrim, atļāva pieņemt Kanādas pagaidu finanšu pārskatus, kuros izmantoti Kanādas VPGP. Kanāda plāno SFPS pilnībā pieņemt 2011. gadā. | Dienvidkoreja | EK pagaidām, bet ne ilgāk kā līdz 2011. gada 31. decembrim, atļāva pieņemt Dienvidkorejas pagaidu finanšu pārskatus, kuros izmantoti Dienvidkorejas VPGP. Dienvidkoreja paziņoja, ka plāno pieņemt SFPS 2011. gadā. | Indija | EK pagaidām, bet ne ilgāk kā līdz 2011. gada 31. decembrim, atļāva pieņemt Indijas pagaidu finanšu pārskatus, kuros izmantoti Indijas VPGP. Indija paziņoja, ka plāno pieņemt SFPS 2011. gadā. | Citas valstis | Argentīna | Argentīna plāno pieņemt SFPS 2012. gadā (izvēles piemērošanu var veikt, sākot ar 2011. gada janvāri). | Brazīlija | Brazīlija plāno pieņemt SFPS 2010. gadā (izvēles piemērošana kotētajām uzņēmējsabiedrībām līdz 2010. gadam). | Meksika | Meksika paziņoja, ka visām kotētajām uzņēmējsabiedrībām SFPS būs jāizmanto no 2012. gada (ātrāka piemērošana dažām sabiedrībām varētu tikt atļauta no 2008. gada, ja tiks izpildītas noteiktas prasības). | Krievija | Nav nekādu norāžu par procesu būtisku attīstību saistībā ar SFPS konverģenci. | Taivāna | Taivāna paziņoja, ka visām kotētajām uzņēmējsabiedrībām un finanšu iestādēm, ko uzrauga Finanšu uzraudzības komisija, SFPS būs jāpiemēro, sākot ar 2013. gada 1. janvāri (brīvprātīga izmantošana visām kotētajām uzņēmējsabiedrībām tiks atļauta, sākot ar 2012. gada 1. janvāri). Nekotētām atklātām akciju sabiedrībām, kredītsabiedrībām un kredītkaršu sabiedrībām SFPS būs jāpiemēro, sākot ar 2015. gada 1. janvāri (brīvprātīga izmantošana tiks atļauta, sākot ar 2013. gada 1. janvāri). | [1] Eiropas Parlamenta un Padomes 2002. gada 19. jūlija Regula (EK) Nr. 1606/2002 ("SGS regula"). [2] Komisijas 2004. gada 29. aprīļa Regula (EK) Nr. 809/2004 ("Prospekta regula"). Ar šo regulu īsteno Eiropas Parlamenta un Padomes 2003. gada 4. novembra Direktīvu 2003/71/EK ("Prospekta direktīva"). [3] Eiropas Parlamenta un Padomes 2004. gada 15. decembra Direktīva 2004/109/EK ("Pārskatāmības direktīva). [4] Komisijas 2007. gada 21. decembra Regula (EK) Nr. 1569/2007, ar ko izveido mehānismu, kā nosaka līdzvērtību grāmatvedības standartiem, kurus atbilstīgi Eiropas Parlamenta un Padomes Direktīvai 2003/71/EK un 2004/109/EK piemēro trešo valstu vērtspapīru emitenti ("Līdzvērtības noteikšanas mehānisma regula"). [5] Komisijas 2008. gada 12. decembra Lēmums Nr. 2008/961/EK par noteiktu trešo valstu grāmatvedības standartiem un starptautiskajiem finanšu pārskatu standartiem, ko izmanto trešo valstu vērtspapīru emitenti, lai sagatavotu konsolidētos finanšu pārskatus, OV L 340, 19.12.2008., 112. lpp. [6] Komisijas 2008. gada 12. decembra Regula (EK) Nr. 1289/2008, ar ko groza Komisijas Regulu (EK) Nr. 809/2004 par Eiropas Parlamenta un Padomes Direktīvas 2003/71/EK īstenošanu attiecībā uz elementiem, kas saistīti ar prospektiem un reklāmu, OV L 340, 19.12.2008., 17. lpp. [7] Komisijas 2006. gada 4. decembra Regula (EK) Nr. 1787/2006 un Komisijas 2006. gada 4. decembra Lēmums (EK) Nr. 2006/891 ("Lēmums, kas pieņemts atbilstīgi Pārskatāmības direktīvai"). [8] Komisijas 2007. gada 6. jūlija ziņojums (COM(2007) 405 galīgā redakcija). [9] Komisijas 2008. gada 12. decembra Lēmums 2008/961/EK, OV L 340, 19.12.2008., 112. lpp. [10] Komisijas 2008. gada 12. decembra Regula (EK) Nr. 1289/2008, OV L 340, 19.12.2008., 17. lpp. [11] Japānas Grāmatvedības standartu padomes (JGSP) un SGSP 2007. gadā paziņotā vienotā deklarācija, kurā izklāstīta iniciatīva paātrināt SFPS un Japānas VPGP konverģences programmas īstenošanu. [12] Japānas Finanšu pakalpojumu aģentūras (JFSA) padomdevēja institūcija. [13] BAC 2009. gada atzinums "Starptautisko finanšu pārskatu standartu (SFPS) piemērošana Japānā" (Starpziņojums). [14] http://www.fsa.go.jp/en/news/2010/20100303-1.html. [15] Ķīnas Finanšu ministrijas 2008. gada kopsavilkuma ziņojums "Par jaunu grāmatvedības standartu ieviešanu Ķīnas kotētajām uzņēmējsabiedrībām 2007. gadā". [16] Ķīnas Finanšu ministrija apstiprināja Eiropas Komisijai, ka tas pats attiecas arī uz 2008. gada pārskatiem. [17] Ziņojums par standartu un kodu ievērošanu – Grāmatvedība un audits – Ķīnas Tautas Republika (skatīt http://www.worldbank.org/ifa/rosc_aa_chn.pdf). [18] EVRK 2009. gada jūnija ziņojumā skaidri norādīja, ka tās sniegtās informācijas pamatā ir dati, kas iegūti sanāksmēs ar SGSP; rakstveida paziņojumu sarakstē ar katra attiecīgā vērtspapīru regulatora vai grāmatvedības standartu noteicēja pārstāvi un publiski pieejamā informācija tīmekļa vietnēs. Līdz ar to, EVRK ziņojumā ietverti faktiska rakstura jautājumi un tajā netiek pausts viedoklis par grāmatvedības standartu konverģences vai pieņemšanas jomā sasniegto progresu attiecīgajās valstīs. [19] Skatīt http://www.acsbcanada.org/fyi-newsletter/item17751.pdf. [20] http://www.pib.nic.in/release/release.asp?relid=57220. [21] Uzņēmējsabiedrības, kas iekļautas Indijas Fondu biržas (NSE) indeksā – Nifty 50, uzņēmējsabiedrības, kas iekļautas Bombejas Fondu biržas (BSE) indeksā – Sensex 30, uzņēmējsabiedrības, kuru akcijas vai citi vērtspapīri tiek kotēti fondu biržās ārpus Indijas, kotētās vai nekotētās uzņēmējsabiedrības, kuru neto vērtība ir lielāka par Rs 1000 crores. [22] 1 crore = 10 miljoni. Rs (rūpijas) 500 crore = EUR 80 000 000. Rs 1000 crore = EUR 160 000 000. [23] Komisijas Lēmums 2008/961/EK un Komisijas Regula (EK) Nr. 1289/2008.